Skyprofi.BG - Информация за дестинация Шанхай
Летища на територията на Шанхай
Стоящо на 30км. от централните части на Шанхай, летище Пудонг е главната международна въздушна връзка на първия по големина град в Китай. През 2017, през Пудонг са преминали 70 милиона пътници – ръстът на хора е постоянен и устойчив. За разлика от летище Хонкиао (Hongqiao), което обслужва единствено вътрешни полети и няколко чартърни, на Пудонг работят десетки международни авиопревозвачи – Emirates, China Airlines, Scandinavian Airlines, Qatar Airways, Lufthansa, Iberia, KLM и други. Всички превозвачи използват двата терминала на летището, които скоро ще получат „допълнителна подкрепа“ от изграждащия се трети терминал.
Летище Пудонг е изключително добре снабдено с транспортни връзки. Между терминал 1 и 2 ще откриете станция на Shanghai Maglev Train – влак, движещ се на електромагнитна възглавница с над 400км/ч. С него стигате до центъра на града за около 7 минути, където можете да хванете метро или автобус. Разбира се, автобуси има и на самото летище, като на цена от около 2 долара можете да хванете туристически автобус до центъра на града. На разположение са и таксита, които могат да ви излязат сравнително евтино.
На разположение са два големи паркинга, където можете да паркирате за кратко или за по-дълъг период от време.
На летище Пудонг ще откриете места за настаняване и пазаруване – два големи хотела, два търговски центъра. Освен това ще намерите типичните за всички летища банкови офиси, обменни бюра и магазини за безмитни стоки.